  Майя Бывальцева Гракысь пайдаё шутэтсконъя «Сосновый» центр вӧзысь куас сюресэз толлы дасяны кутскизы. Ужъёс кӧня ке толэзь мыно ни, трасса шӧдскымон воштӥськиз. Со сярысь Грак ёрослэн тӧроез Виктор Белов «ВКонтакте» мерлыко вотэсысь бамаз ивортӥз. Солэн кылъёсызъя, трассаез шӧдскымон паськытатӥзы но ӵошкытатӥзы, ошиськись вайёсты вандылӥзы но вечи будосъёсты коразы. Сюреслэсь люкетсэ туэ югдытозы. Ваньмыз со куасэн бызьылонэз кышкыттэмлыко кароз. Спортсменъёс но куасэн нискыланы яратӥсьёс понна манёвръёслы но ортчылыны инты кылдэ, со мырӟиськон учыръёслэсь утёз Виктор Белов, Грак ёрослэн тӧроезЁрослэн тӧроез куас сюресэз умоятъя субботникъёсы пыриськисьёслы тау кариз. Тодэ вайытом, Грак черкогуртын куас базаез кылем толалтэ усьтӥзы. Тегъёс: Спорт Удмуртия куасэнбызьылон Грак  